SOFLOM AVLOD UChUN JURNALINI TAShKIL ETISh TO‘FRISIDA

Ma’naviy va jismoniy barkamol avlodlarni tarbiyalash hamda bu umumdavlat ahamiyatiga molik vazifani amalga oshirishda aholining keng ishtirokini ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Xalq ta’limi vazirligi va Cog‘lom avlod uchun xalqaro xayriya jamg‘armasi muassisligida va Germaniyaning Germed firmasi hammuassisligida Xalq ta’limi vazirligi nashri bo‘lgan Maktabgacha tarbiya jurnali negizida 1995-yil 1-sentabrdan boshlab o‘zbek tilida oylik ilmiy-tarbiyaviy, ommabop, bezakli Sog‘lom avlod uchun jurnalini ta’sis etish va unga noshirlik huquqini berish haqidagi ularning taklifi qabul qilinsin.
 2. O‘zbekiston Respublikasi Davlat matbuot qo‘mitasi Sog‘lom avlod uchun jurnalini belgilangan tartibda ro‘yxatga olsin.
 3. Quyidagilar Sog‘lom avlod uchun jurnalining asosiy vazifalari qilib belgilansin:
 milliy va umuminsoniy qadriyatlarni, o‘tmish merosimizning eng yaxshi an’analarini hamda shakllanib kelayotgan yangi udumlarni aholining barcha tabaqalariga yetkazish;
 xalqimiz genofondini sog‘lomlashtirish, ma’naviy va jisman barkamol insonni tarbiyalash oila, davlat va jamiyatning mushtarak maqsadi ekanligini keng targ‘ib qilish;
 ta’lim-tarbiya, onalik va bolalikni muhofaza qilish tizimini takomillashtirishga ko‘maklashish.
 4. O‘zbekiston Respublikasi Xalq ta’limi vazirligi va Sog‘lom avlod uchun xalqaro xayriya jamg‘armasi bir oy muddat ichida:
 hammuassis bilan birgalikda jurnal tahririyati ishini tashkil etish bilan bog‘liq tashkiliy-texnik masalalarni hal qilsinlar va o‘zlarining moddiy-moliyaviy ulushlari miqdorlarini aniqlasinlar;
 jurnal rahbariyati va tahrir hay’atini tasdiqlasinlar.
 5. Sog‘lom avlod uchun jurnalini nashr etish xarajatlari muassislar va hammuassis ajratgan, shuningdek, obunachilardan va sotuvdan, noshirlik faoliyatidan tushgan mablag‘lar hisobiga qoplanishi ma’lumot uchun qabul qilinsin.
 6. Sog‘lom avlod uchun jamg‘armasi xodimlariga berilgan imtiyozlar Sog‘lom avlod uchun jurnalining mas’ul xodimlariga ham tatbiq etilsin.
 7. Ushbu qarorning bajarilishini nazorat qilish Vazirlar Mahkamasining Ijtimoiy masalalar va madaniyat bo‘limiga yuklansin.